Fostul șef al Securității lui Nicolae Ceaușescu, Iulian Vlad, a murit sâmbătă dimineață, la vârstă de 86 de ani.   Iulian Vlad a fost membru al Partidului Comunist din 1946, iar din 1948 până în 1951 a ocupat mai multe funcții, de la cea de secretar de plasă și de județ, până la cea de șef de secție al Comitetului Central al Uniunii Tineretului Muncitoresc.  În perioadă 1952-1974, Iulian Vlad a lucrat la Ministerul de Interne, ca specialist în învățământ militar, iar din 1974 până în 1977 a fost comandantul Școlii Militare de Ofițeri.       A rămas în continuare în Ministerul de Interne, unde din 1977 până în 1984 a fost secretar de stat, apoi adjunct al ministrului de Interne, până în 1987, când a preluat funcțiile de ministru secretar de stat și șef al Departamentului Securității Statului, până în 6 ianuarie 1990, când a fost trecut în rezervă.  După căderea regimului comunist, Iulian Vlad a fost arestat și condamnat la 25 ani de închisoare, ca urmare a implicăriii sale în represiunile care au avut loc la Timișoara și la București în decembrie 1989, dar a executat din pedeapsă doar patru ani, potrivit News.ro Primit cu onoruri de Academia Română În ultima parte a vieții, Iulian Vlad a dus o întreagă campanie prin care s-a disculpat pe sine și Securitatea comunistă pentru crimele comise în timpul regimului dictatorial și pentru intervențiile din timpul Revoluției din 1989.  România liberă a relatat la începutul acestui an faptul că, pe fondul unei revigorări a naționalismului anti-Soros, foștii comandanți ai Securității s-au relansat în viața publică și rescriu istoria contemporană a României.